
NARVA LINNAVALITSUS

K O R R A L D U S
Narva
____.2016. a nr ___ - k

Riigihanke „Narva Koorikooli rekonstrueerimistööd”
avatud hankemenetluse korraldamine
1. Asjaolud ja menetluse käik
1.1. Narva linna 2016. aasta eelarve kohaselt on Narva Koorikooli 1.ja 2.korruse renoveerimiseks ja akende vahetamiseks ette nähtud rahalised vahendid kogusummas 440 730,00 eurot (koos käibemaksuga).

1.2. Koorikooli renoveerimiseks OÜ Dekoraator (rg-kood 10108023) poolt on tehtud rekonstrueerimise põhiprojekt (töö nr. 09-16). 
1.3. Koorikooli renoveerimise ehitustööde riigihanke korraldamisega tegeleb konkurssi alusel  Hamilton Grupp OÜ (rg-kood 10827539), volitatud isik Veigo Raamat. 
1.4. Riigihangete seaduse § 20 kohaselt arvutatud riigihanke „Narva Koorikooli rekonstrueerimistööd” eeldatav maksumus on määratud u 359 278,0  0 eurot (käibemaksuta). Lähtudes riigihanke eeldatava maksumuse suurusest ja RHS §-ga 15 sätestatud riigihangete piirmäärast, on ette valmistatud hankedokumendid riigihanke „Narva Koorikooli rekonstrueerimistööd” avatud hankemenetluse läbiviimiseks.
1.5. Narva Linnavalitsuse 08.03.2006 määruse nr 298 „Riigihangete läbiviimise reglement“ kohaselt on riigihanke konkursikomisjoni esimehele esitatud riigihanke „Narva Koorikooli rekonstrueerimistööd” väljakuulutamise taotlus koos hankedokumentidega. Esitatud hankedokumendid, riigihanke tingimused ja pakkumuste hindamise kriteeriumid on riigihanke konkursikomisjoni esimehe poolt kontrollitud ja kooskõlastatud.

2. Õiguslikud alused

2.1. Haldusmenetluse seaduse § 2 lõike 2 alusel ei kohaldu riigihankemenetlusele haldusmenetluse seaduse sätted.

2.2. Riigihangete seaduse § 10 lõike 1 punkti 2 kohaselt on kohustatud RHS-s sätestatud korda järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus.

2.3. Lähtudes Narva Linnavalitsuse 08.03.2006 määruse nr 298 „Riigihangete läbiviimise reglement“ §-st 6 algatatakse riigihanke pakkumismenetlus ning pakkumismenetluse liik ja riigihanke eest vastutav isik määratakse Narva Linnavalitsuse korralduse 
2.4. Vastavalt riigihangete seaduse § 15 lõike 1 punktile 2, 2008. aastal ja hiljem alustatud riigihangete puhul riigihanke hankemenetluse korraldamise kohustuse maksumuse piirmäär (riigihangete seaduse tähenduses) ehitustööde hankelepingu korral on 250 000 eurot.
3.
Otsus

3.1. Alustada Narva Linnavalitsuse Arhitektuuri- ja Linnaplaneerimise Ametil avatud hankemenetlusega riigihanget „Narva Koorikooli rekonstrueerimistööd“ hanketeate avaldamisega Narva linna veebilehel ja Riigihangete registris.

3.2. Määrata riigihanke „Narva Koorikooli rekonstrueerimistööd“ eest vastutavaks isikuks Narva Linnavalitsuse Arhitektuuri- ja Linnaplaneerimise Ameti Linnamajandusosakonna kommunaalteenistuse vanemspetsialist  Irene Weiss-Wendt.
3.3. Kinnitada avatud hankemenetlusega riigihanke „Narva Koorikooli rekonstrueerimistööd“ hankedokumendid (lisatud).
3.4. Volitada Narva Linnavalitsuse Arhitektuuri- ja Linnaplaneerimise Ametit sõlmima edukaks tunnistatud pakkumuse esitanud pakkujaga hankelepingut.
4. 
Rakendussätted

4.1. Korraldus jõustub seaduses sätestatud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

